|  |  |
| --- | --- |
|  |  |
| Marko ŠorinPõhja-Pärnumaa Vallavalitsusmarko.sorin@pparnumaa.ee  | Teie 31.10.2024 nr 4-8/1920 Meie 15.11.2024 nr 9.1-3/24/18807-2 |

|  |  |
| --- | --- |
| **Vastuskiri Audru-Lavassaare-Vahenurme riigitee korrastamise kohta** |  |

Põhja-Pärnumaa Vallavalitsus pöördus Transpordiameti poole seoses Audru-Lavassaare- Vahenurme riigitee nr 19103 korrastamisega kruuskattega lõigul kilomeetritel 12,8-21,6 ning lähtuvalt Majandus- ja Kommunikatsiooniministri 14.07.2015 määruses nr 92 § 2 lõike 2 kohaselt teeb ettepaneku rakendada tee seisundile täiendavaid ja kõrgemaid nõudeid arvestades suurenenud liikluskoormust ja piirkonna vajadust ning viia Audru-Lavassaaare-Vahenurme kruuskattega kõrvalmaantee lõik, mida kasutatakse jätkuvalt nii Lavassaare-Elbu turbatootmisaldelt kui ka Pitsalu ja Pitsalu II liivakarjäärist materjali väljaveoks, oluliste keskkonnahäiringute (tolm ja pori, mis kandusid teeäärsetele majapidamistele ja ka püsikattega teele) leevenduseks püsikatte alla ja koostöös arendajatega tagada teel ka materjalide väljaveoperioodidel liiklusohutus.

Transpordiamet on Audru-Lavassaare-Vahenurme teel aastal 2020 teostanud suurte mahtudega kruusatee remondi (km 12,779-21,574) tulenevalt nendest samadest põhjustest, et tegemist on turbamaardlate vahele jääva kruusateega ja karjääride väljaveoteega. Erinevalt tavapraktikast hangiti kruusatee remondi teostamiseks eraldi projekt, mille käigus selgitati välja vajalikud kandevõimed, vete äravoolud jmt, et remondi tulemus oleks jätkusuutlik. Kruusatee remondi raames korrastati vee äravoole (vahetati välja ca 270m truupe, puhastati 200m truupe ja 3,4km teekraave), tugevdati tee kandevõimet (paigaldati geotekstiili ca 58 000m2, ehitati killustikalust kokku 53 000m2 paksusega 22cm ja rajati pur.kruusast katet 76 000m2 paksusega 15cm). Tee nõutav seisunditase on 2, millest tuleneva seisunditaseme nõuetele tee peab vastama.

Avalikult kasutatavat teed võib kasutada igaüks õigusaktides sätestatud piiranguid järgides. Olukordades, kus raskeliikluse (massvedude) tõttu muutub nõutava seisunditaseme tagamine keeruliseks (nt liigniiskus paratamatult vähendab kruusa kandevõimet), rakendatakse vastavad meetmed. Juhul kui veokorraldajal on vaja rakendatud piirangute ajal teed kasutada, kooskõlastatakse tegevus Transpordiametiga ning määratakse kõrvaltingimused tee kasutamiseks. Rakendatud piirangute ning kooskõlastuste eesmärk on tagada tee pidev vastavus seisundinõuetele, vähendada raskeliikluse (massvedude) mõju tee ääsetele kinnistutele ning tagada liiklusohutus. Paratamatult aktiivse tee kasutuse korral tekib väljakutseid kõigi rahulolu tagamiseks.

Toote välja, et: „Maanteeameti 2019. aastal koostatud Kruusateede remondi projekteerimise juhises on muuhulgas ära märgitud järgmist: Tõstmaks ka väiksema liiklussagedusega riigi- ja kohalike teede kasutusmugavust ning suurendamaks maapiirkondade sotsiaalset progressi on võetud eesmärgiks viia kõik kruusateed, mille AKÖL (aasta keskmine ööpäevane liiklussagedus autot/ööpäevas) on vähemalt 50 autot, tolmuvaba katte alla.“ Tolmuvaba kate ehk kergkate on nagu nimigi ütleb, kerge katte-konstruktsiooniga, mis ei ole mõeldud suure hulga raskeliikluse jaoks ja mis kevadise maa sulamise ajal on eriti tundlik. Seetõttu ei ole antud juhendi järgi katte rajamine Audru-Lavassaare-Vahenurme teele mõistlik.

Hetkel kehtiva Teehoiukava 2021-2027 kohaselt ei ole planeeritud Audru-Lavassaare-Vahenurme teele katte ehitust. Koostöös teehooldaja ning vedude korraldajatega tagame tee seisundinõuetele vastavuse. Massvedude korral teostatakse kattega lõikudele kandunud peene materjali harjamist tihedamalt kui tava olukorras ning tolmu leviku tõkestamiseks tehakse täiendavat tolmutõrjet.

Lugupidamisega

(allkirjastatud digitaalselt)

Meelis Saat

Karl Õigus

korrashoiu projektijuht

58631396, Karl.Oigus@transpordiamet.ee